ai4bharat/Pralekha huggingface dataset:
अर्थ मंत्रालय
स्वच्छ भारत मिशन अंतर्गत आतापर्यंत 9.5 कोटी शौचालयांची निर्मिती
5.5 लाख कोटी गावे हागणदारी मुक्त, 93.1 टक्के घरांमध्ये शौचालय
नवी दिल्ली, 4 जुलै 2019
केंद्रीय वित्त आणि कंपनी व्यवहार मंत्री श्रीमती निर्मला सितारामन यांनी आज संसदेत आर्थिक सर्वेक्षण 2018-19 सादर केला. सर्वेक्षणानुसार स्वच्छ भारत मिशन अंतर्गत जगातल्या सर्वात मोठ्या स्वच्छता कार्यक्रम हाती घेऊन वर्तणूक बदलाचे उद्दिष्ट ठेवण्यात आले होते. याअंतर्गत 99.2 टक्के ग्रामीण शौचालये बांधण्यात आली आहेत. ऑक्टोबर 2016 पासून देशभरात 9.5 कोटी शौचालये बांधण्यात आली. ज्यामुळे 5 लाख 64 हजार 658 गावे हागणदारी मुक्त झाली.
स्वच्छ भारत मिशनमुळे पाच वर्षांहून लहान बालकांमध्ये अतिसार आणि मलेरिया, अर्भक मृत्यू दर, जन्मावेळी वजन कमी असणे या समस्यांमध्ये घट झाली आहे. हा जगातला सर्वात मोठा स्वच्छता कार्यक्रम असून यामुळे नागरिकांच्या वर्तणूकीत बदल झाला आहे. त्यातून अप्रत्यक्षपणे आर्थिक विकासाला चालना मिळत आहे.
- शौचालय बांधणी तसेच त्यांचा नियमित वापर यासाठी लोकांचा सहभाग
- शौचालय बांधणीसाठी लोकांना वैयक्तिक पर्याय
- तळागाळातील लोकांमध्ये बदल घडवण्यासाठी जिल्ह्यांची क्षमता विकसित करणे.
- राज्य स्तरावर संस्थांना मदत देऊन वर्तणूक बदलासाठी प्रेरित करणे.
- कंपनी, उद्योग समूह याद्वारे मदतीसाठी स्वच्छ भारत कोषाची निर्मिती
- शौचालयांची निर्मिती आणि उपलब्धता तपासण्यासाठी तंत्रज्ञानाची मदत, स्वच्छ भारत मिशन अंतर्गत बांधलेल्या शौचालयांपैकी 90 टक्के शौचालये जीओ टॅगिंगद्वारे जोडली गेली आहेत.
- या अंतर्गत वैयक्तिक शौचालयांसाठी 12 हजार रुपयांचा निधी देण्यात येतो. त्यापैकी 60 टक्के केंद्र सरकारद्वारे तर 40 टक्के राज्य सरकारद्वारे देण्यात येतो. ईशान्येकडील राज्ये आणि जम्मू-काश्मीरसाठी हे प्रमाण 90:10 असे आहे. यासाठी 51 हजार 314 कोटी रुपयांचा निधी तर 15 हजार कोटी रुपयांचा अतिरिक्त निधीची तरतूद करण्यात आली आहे.
- 2014-18 या कालावधीत या योजनेत भरीव कामगिरी झाली. प्रतिवर्षी 3 कोटी शौचालयांची निर्मिती करण्यात आली. याच्या निकषांमध्ये गाव परिसरात मानवी विष्ठा न आढळणे तसेच मैल्याची तंत्रज्ञानाद्वारे विल्हेवाट यांचा समावेश होतो.
घन आणि द्रव कचरा व्यवस्थापन
घन आणि द्रव कचरा व्यवस्थापन हे स्वच्छ भारत मिशनचा महत्वाचा हिस्सा आहे. याअंतर्गत राज्यांनी कचरा गोळा करणारी केंद्रे, रजोधर्म स्वच्छता व्यवस्थापन, बायोगॅस प्रकल्प निर्मिती, कंपोस्ट खड्डे, कचरापेटी, कचऱ्याची वर्गवारी, सांडपाण्याची व्यवस्था इत्यादी बाबींवर काम केले आहे. युनिसेफच्या अहवालानुसार स्वच्छ भारत मिशनमुळे पाणी, जमीन आणि अन्न प्रदूषणात मोठ्या प्रमाणावर घट झाली आहे.
पुढील वाटचाल
या योजनेमुळे महिलांच्या सन्मानात भर पडली आहे. ज्यातून स्त्री-पुरुष समानता, मुलींचे शिक्षण आदी क्षेत्रात लक्षणीय विकास होईल. भारताची स्वच्छतेकडील वाटचाल ही सामाजिक, पर्यावरणीय आणि आर्थिक फायदे देईल. ज्यातून शाश्वत विकास उद्दिष्टे गाठणे सोपे होईल.
G.Chippalkatti/M.Chopade /P.Kor
(Visitor Counter : 65
संरक्षण मंत्रालय
भारतीय लष्कराच्या मालकीचे गाईंचे गोठे बंद
ब्रिटीशांच्या काळात विविध ठिकाणी तैनात असलेल्या सैन्याच्या जवानांना ताजे आणि शुध्द दूध मिळावे, यासाठी लष्कराने देशभर स्वतःच्या मालकीचे गाई-गुरांचे गोठे स्थापन केले होते. अलाहाबाद येथे 01 फेब्रुवारी 1889 रोजी पहिला गोठा सुरु करण्यात आला. स्वातंत्र्यानंतर लष्कराने देशभरात 130 गोठे स्थापन केले होते, ज्यात 30,000 जनावरे होती. 1990 साली लेह आणि लद्दाख येथेही असे गोठे तयार करण्यात आले होते, जेणेकरून जवानांना त्यांच्या लष्करी तळांवर दररोज स्वच्छ आणि ताजे दूध मिळू शकेल. या गोठ्यांच्या व्यवस्थापनासह, लष्करातील कर्मचाऱ्यांना आपल्या जमिनीच्या मोठमोठ्या पट्ट्यांची देखभाल करुन तिथल्या गवताच्या पेंढ्याचीही व्यवस्था बघण्याचे आणि या पेंढ्या गोठे सांभाळणाऱ्या विभागांकडे पाठवण्याचेही काम होते.
जवळपास एक शतकभर, लष्कराच्या या गोठ्यांतून दरवर्षी 3.5 कोटी लिटर दूध आणि 25000 मेट्रिक टन पेंढ्याचा पुरवठा सातत्याने सुरु होता. तसेच या गोठ्यांमध्येच भारतात पहिल्यांदा जनावरांचे कृत्रिम रेतन करण्याचा यशस्वी प्रयोग झाला. 1971 च्या युद्धात,कारगिल युद्धाच्या वेळी पूर्व आणि पश्चिम सीमेवर लढणाऱ्या जवानांना याच गोठ्यांमधून ताज्या दुधाचा पुरवठा केला गेला. कृषी मंत्रालयाशी समन्वय साधत, या विभागाने, ‘प्रोजेक्ट फ्रेजवाल’ हा दुभत्या जनावरांचा जगातील सर्वात मोठा मिश्र संकराचा कार्यक्रम देखील राबवला होता. तसेच डीआरडीओच्या जैव-इंधन बनवण्याच्या प्रकल्पात देखील या विभागाने मदत केली होती.
तब्बल 132 वर्षे देशाची अखंडित अविरत सेवा केल्यानंतर आता या विभागाची सेवा समाप्त होत आहे. या विभागात काम करणारे सर्व अधिकारी आणि कर्मचाऱ्याना लष्कराच्या इतर विभागांमध्ये समायोजित करण्यात आले आहे.
पंतप्रधान कार्यालय
सौदी अरेबियाच्या कामगार आणि सामाजिक विकास मंत्र्यांची पंतप्रधानांनी घेतली भेट
नवी दिल्ली, 29 ऑक्टोबर 2019
पंतप्रधान नरेंद्र मोदी यांनी सौदी अरेबियाचे कामगार आणि सामाजिक विकास मंत्री अहमद बिन सलमान अल राझी यांची भेट घेऊन विविध विषयांवरच्या समस्यांवर चर्चा केली.
Interacted with HE Ahmad Bin Salman Al Rajhi, Saudi Arabia’s Minister of Labour and Social Development. A wide range of issues came up for discussion during our meeting. @MLSD_SA pic.twitter.com/enBLdzpSCO
— Narendra Modi  October 29, 2019
B.Gokhale/P.Kor
(Visitor Counter : 43
शिक्षण मंत्रालय
शिक्षण क्षेत्रातील सहकार्याबाबत भारत आणि संयुक्त अरब अमिराती यांच्यातील सामंजस्य करारावर स्वाक्षरी करण्यास मंत्रिमंडळाची मंजुरी
नवी दिल्ली, 7 सप्टेंबर 2022
माननीय पंतप्रधान श्री नरेंद्र मोदी यांच्या अध्यक्षतेखाली केंद्रीय मंत्रिमंडळाने केंद्र सरकारचे शिक्षण मंत्रालय आणि संयुक्त अरब अमिराती सरकारचे शिक्षण मंत्रालय यांच्यात शिक्षण क्षेत्रातील सहकार्याबाबत सामंजस्य करारावर स्वाक्षरी करण्यास मान्यता दिली आहे.
या सामंजस्य कराराचा उद्देश भारत आणि यूएई सध्या करत असलेले शैक्षणिक सहकार्य अधिक बळकट करणे आणि त्याच्या सहभागाची व्याप्ती वाढवणे हा आहे.
2015 मध्ये यूएई सोबत शिक्षण क्षेत्रातील एक सामंजस्य करारावर स्वाक्षरी करण्यात आली होती, जो 2018 मध्ये समाप्त झाला होता. 2019 मध्ये, दोन्ही देशांच्या शिक्षण मंत्र्यांमध्ये झालेल्या बैठकीत, यूएईने नवीन सामंजस्य करार करून त्यावर स्वाक्षरी करण्याचा प्रस्ताव पाठविला होता.या नवीन सामंजस्य करारामध्ये भारताच्या शैक्षणिक पद्धतीतील राष्ट्रीय शैक्षणिक धोरण 2020 द्वारे केलेले बदल समाविष्ट करण्यात आले आहेत.
या सामंजस्य कराराचा उद्देश शिक्षण माहितीच देवाणघेवाण, तांत्रिक आणि व्यावसायिक शिक्षण आणि प्रशिक्षण  शिक्षण कर्मचाऱ्यांच्या क्षमतांचा विकास, संयुक्त पदवी आणि दुहेरी पदवी कार्यक्रम आणि अशाच इतर सहमतीच्या क्षेत्रांत कोणत्याही बाबतीत दोन्ही देशांतील उच्च शिक्षण संस्थात शैक्षणिक सहकार्याची सोय करणे हा आहे.
या सामंजस्य करारामुळे परस्परांच्या शैक्षणिक संस्थांच्या पात्रतेची ओळख वाढून आणि माहितीची देवाणघेवाण सुलभ होऊन भारत आणि यूएई मधील सहकार्याला नवसंजीवनी मिळेल तसेच शैक्षणिक गतिशीलता वाढेल. यामध्ये टीव्हीईटी  मधील सहकार्य देखील समाविष्ट आहे कारण यूएई हे भारतीयांसाठी काम करण्यासाठी आकर्षित करणारे प्रमुख ठिकाण आहे.
हा सामंजस्य करार स्वाक्षरी केल्याच्या तारखेपासून पाच वर्षांच्या कालावधीसाठी वैध असेल आणि दोन्ही पक्षांच्या संमतीने स्वयंचलितपणे याचे नूतनीकरण करता येईल.स्वाक्षरी झाल्यानंतर, हा सामंजस्य करार 2015 मध्ये यूएई सोबत स्वाक्षरी झालेल्या पूर्वीच्या सामंजस्य कराराची जागा घेईल. तो करार नंतर रद्दबातल ठरेल.
G.Chippalkatti /S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
आरोग्य आणि कुटुंब कल्याण मंत्रालय
आरोग्य आणि कुटुंब कल्याण मंत्री डॉ. हर्ष वर्धन यांनी 14 सप्टेंबर 2020 रोजी लोकसभा / राज्यसभेत कोविड महामारी आणि केंद्र सरकारने केलेल्या उपाययोजनांबाबत स्वतःहून दिलेले निवेदन
आरोग्य आणि कुटुंब कल्याण मंत्री डॉ. हर्ष वर्धन यांनी आज लोकसभा / राज्यसभेत कोविड महामारी आणि केंद्र सरकारने केलेल्या उपाययोजनांबाबत स्वतःहून दिलेल्या निवेदनाचा पूर्ण मजकूर येथे पाहता येईल
M.Chopade/S.Kane/P.Kor
पंतप्रधान कार्यालय
पंतप्रधानांनी मिझोरमच्या नागरिकांना राज्य स्थापना दिनाच्या दिल्या शुभेच्छा
पंतप्रधान नरेंद्र मोदी यांनी मिझोरममधील नागरिकांना राज्य स्थापना दिनानिमित्त शुभेच्छा दिल्या आहेत.
"मिझोरममधील माझ्या बंधू आणि भगिनींना राज्य स्थापना दिनानिमित्त मी शुभेच्छा देतो. संपूर्ण देशाला महान मिझो संस्कृतीचा अभिमान आहे. मिझोरममधील लोक हे त्यांची, निसर्गाशी एकरूप होऊन राहण्यास वचनबद्ध असलेली वृत्ती आणि दयाळू स्वभाव यासाठी ओळखले जातात. राज्याच्या निरंतर प्रगतीसाठी मी प्रार्थना करतो.", असे पंतप्रधानांनी ट्विट मध्ये म्हटले आहे.
कार्मिक, सार्वजनिक तक्रार आणि निवृत्ती वेतन मंत्रालय
निवृत्तीवेतनधारकांच्या "जीवन सुलभतेसाठी" निवृत्तीवेतन आणि निवृत्तीवेतनधारक कल्याण विभागाद्वारे एकात्मिक निवृत्तिवेतनधारक पोर्टल विकसित केले जाणार
निवृत्तीवेतनासंदर्भातील तक्रारी प्राधान्याने सोडवल्या जातील
नवी दिल्ली, 30 ऑगस्ट 2022
अमृतसर येथे आयोजित दोन दिवसीय बँकर्स जागरूकता कार्यक्रमाचे उद्घाटन भारत सरकारच्या निवृत्तीवेतन आणि निवृत्तीवेतनधारक कल्याण विभागाचे सचिव व्ही. श्रीनिवास यांच्या हस्ते आज करण्यात आले.
निवृत्तीवेतनधारकांना विनाअडथळा सेवा देण्यावर व्ही श्रीनिवास यांनी आपल्या उद्घाटनपर भाषणात भर दिला. या दृष्टीने हा विभाग, एआय/एमएल आधारित एकात्मिक निवृत्तीवेतनधारक पोर्टल विकसित करणे ,निवृत्तीवेतन आणि निवृत्तीवेतनधारक कल्याण पोर्टल 'भविष्य' आणि विविध बँकांचे निवृत्तीवेतन पोर्टलया विभागाशी संलग्न करणे, निवृत्तीवेतनधारक , सरकार आणि बँकर यांच्यात विनाअडथळा संवाद सुनिश्चित करण्यासाठी चॅट बॉटची निर्मिती यांसारख्या उपाययोजनांवर हा विभाग कार्यरत असल्याचे त्यांनी सांगितले.
निवृत्तीवेतन आणि निवृत्तीवेतनधारक कल्याण विभाग पीएनबी तसेच इतर बँकांच्या सहकार्याने ही डिजीटल प्रणाली तयार करण्यासाठी एका तंत्रज्ञान चमूची स्थापना करत आहे, असे श्रीनिवास यांनी सांगितले. प्रक्रिया आणि लोकांशी संबंधित तक्रारींवर पीएनबीच्या माध्यमातून अत्यंत काटेकोरपणे लक्ष दिले जाते . 2014 मध्ये हयातीचा दाखला डिजिटल देण्याची सुरुवात करण्यात आली. हा दाखला आधारकार्डवर आधारित बायो-मेट्रिक उपकरणे, इंडियन पोस्ट पेमेंट्स बँकेचे 1,90,000 ग्रामीण डाक सेवक आणि बँकांद्वारे  घरापर्यंत बँकिंग सेवेद्वारे उपलब्ध होत आहे. फेस ऑथेंटिकेशन तंत्रज्ञान नोव्हेंबर 2021 मध्ये सुरु करण्यात आले. हे तंत्रज्ञान निवृत्तीवेतनधारकांचा हयातीचा दाखला सादर करण्याच्या पद्धतीत बदल घडवून आणणारे आहे. फिनटेकचा मोठ्या प्रमाणावर वापर केल्यास निवृत्तीवेतनधारकांच्या जीवनमानात सुधारणा होईल, असे श्रीनिवास यांनी सांगितले.
निवृत्तीवेतनधारक आणि कुटुंब निवृत्तीवेतनधारकांचे “जीवनमान सुलभ” करण्यासाठी, भारत सरकारच्या निवृत्तीवेतन आणि निवृत्तीवेतनधारक कल्याण विभागाने निवृत्तीवेतन धोरण तसेच निवृत्तीवेतन संबंधित प्रक्रियांचे डिजिटलायझेशन करण्यासाठी अनेक कल्याणकारी उपाय योजले आहेत.
केंद्र सरकारच्या निवृत्तीवेतनधारकांना निवृत्तीवेतन वितरणाबाबत विविध नियम आणि प्रक्रियांसंदर्भात जागरूकता निर्माण करणे तसेच धोरण आणि कार्यपद्धतींमधील विविध सुधारणांद्वारे वेळोवेळी होणाऱ्या बदलांबद्दल विभागीय पदाधिकाऱ्यांना अद्ययावत करणे हा या कार्यक्रमाचा उद्देश आहे. बँक अधिकाऱ्यांना या प्रक्रिया हाताळताना येणाऱ्या समस्या आणि निवृत्तीवेतनधारकांच्या तक्रारी समजून घेणे हा देखील या कार्यक्रमाचा उद्देश आहे. असे जनजागृती कार्यक्रम बँक अधिकारी आणि निवृत्तीवेतनधारक /कुटुंब निवृत्तीवेतनधारकांसाठी अत्यंत उपयुक्त ठरतील अशी अपेक्षा आहे.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 144
माहिती आणि प्रसारण मंत्रालय
मनोरंजन, अर्थ आणि मोहिनी ही मोहसिन मखमलबाफ यांच्या चित्रपटाची तीन वैशिष्ट्ये: निर्माते, संकलक मायसम मखमलबाफ
गोवा, 28 नोव्हेंबर 2019
सुप्रसिद्ध इराणी चित्रपट दिग्दर्शक मोहसिन मखमलबाफ यांनी दिग्दर्शित केलेला ‘मार्गे अँड हर मदर’ हा चित्रपट वास्तववादी चित्रपट असून, त्यात इटलीचा नववास्तववाद आणि इराण मधल्या नव्या पिढीमधल्या आधुनिकतेचा संगम आहे. क्लॉडिया आणि तिची मुलगी मार्घे यांच्या आयुष्यात आर्थिक ओढाताणीमुळे आलेल्या अडचणींचे परिणामकारक चित्रण या चित्रपटात दाखवण्यात आले आहे. या महोत्सवाच्या समारोप प्रसंगी हा चित्रपट दाखवला जाणार आहे.
मोहसिन मखमलबाफ यांनी आतापर्यंत विविध देशांमध्ये 10 चित्रपट बनवले आहेत आणि या चित्रपटांमध्ये त्या त्या देशांचा आत्मा दाखवण्याचा त्यांनी प्रयत्न केला आहे. यावेळी मोहसिन यांच्या चित्रपट निर्मिती शैलीविषयी मायसम यांनी माहिती दिली. त्यांचे चित्रपट तीन स्तरांचे असतात, त्यातला पहिला स्तर म्हणजे मनोरंजन, दुसरा स्तर सामाजिक, मनोवैज्ञानिक आणि तत्वज्ञानावर आधारीत अर्थपूर्ण आशय आणि तिसरा म्हणजे चित्रपटाची मोहिनी. चित्रपटाची मोहिनी म्हणजे एक गारुड असते. त्याच्या चित्रपटाचे चाहतेही आपल्याला सिनेमातले नेमके काय आवडले हे सांगू शकत नाहीत, असे मायसम म्हणाले.
‘मार्गे अँड हर मदर’ चित्रपट एका छोट्या कॅमेराने चित्रित करण्यात आला आहे.
G.Chippalkatti/R.Aghor/D.Rane
(Visitor Counter : 116
संरक्षण मंत्रालय
नवी दिल्ली येथे संरक्षण मंत्रालयाद्वारे आयोजित आंतरराष्ट्रीय योग दिवसाच्या उलटगणती कार्यक्रमात संरक्षण मंत्री राजनाथ सिंह यांची उपस्थिती
आनंदी आणि संतुलित जीवनासाठी नागरिकांनी योगाभ्यास करण्याचे आवाहन
संरक्षण मंत्रालयाने नवी दिल्ली येथे आज आयोजित केलेल्या आंतरराष्ट्रीय योग दिन 2022 च्या उलटगणती कार्यक्रमात संरक्षण मंत्री राजनाथ सिंह उपस्थित होते. राजनाथ सिंह यांनी यावेळी विविध योगासने केली. संरक्षण राज्यमंत्री अजय भट्ट, आर्थिक सल्लागार  संजीव मित्तल, संरक्षण संपदा महासंचालक अजय कुमार शर्मा, संरक्षण मंत्रालयाचे इतर वरिष्ठ अधिकारी आणि सामान्य जनताही या कार्यक्रमात सहभागी झाली.
युगानुयुगे सुरु असलेला योगाभ्यास भारताचा सर्वात मोठा वारसा आहे. लोकांच्या जीवनात ती नवीन ऊर्जा निर्माण करत त्यांना "स्व" आणि निसर्गाशी जोडते. “योग मनाला शिस्त लावतो आणि निरोगी बनवतो. त्यामुळे नित्यकर्तव्ये सक्षमपणे पार पाडण्यास मदत होते असे त्यांनी आपल्या भाषणात सांगितले. योग हा केवळ एका विशिष्ट वेळी केलेला सराव नाही, तर दैनंदिन कामे कार्यक्षमतेने आणि सतर्कतेने करण्याची शक्ती आणि प्रेरणा यामागे आहे. योगमुळे आपली विचारसरणी, ज्ञान, कार्यक्षमता आणि ध्येयासक्ती बळकट होते,” असे ते म्हणाले.
मधुमेह, रक्तदाब, उच्चरक्तदाब आणि नैराश्य यासह विविध आरोग्यविषयक आजारांचा सामना करण्याचा योग प्रभावी मार्ग आहे, कारण तो आंतरिक संघर्ष आणि तणाव दूर करतो असे राजनाथ सिंह यांनी नमूद केले. कोविड-19 महामारीचा सामना करण्यासाठी प्रतिकारशक्ती वाढवण्याकरता योगासन आणि प्राणायामाच्या अमूल्य योगदानावर त्यांनी प्रकाश टाकला.
संयुक्त राष्ट्र महासभेत  सप्टेंबर 2014 मध्ये पंतप्रधान नरेंद्र मोदी यांनी केलेल्या भाषणाचा संदर्भ यावेळी संरक्षण मंत्र्यांनी दिला. पंतप्रधानांनी त्यावेळी आंतरराष्ट्रीय समुदायाला आंतरराष्ट्रीय योग दिन साजरा करण्याचे आवाहन केले होते. योग म्हणजे शून्य खर्चात उत्तम आरोग्याची हमी असे ते म्हणाले. योगाभ्यासाला, आरोग्य आणि कल्याणाची सर्वांगीण दृष्टी प्रदान करणारा अभ्यास म्हणून मान्यता दिल्याबद्दल संरक्षण मंत्र्यांनी युएनजीएचे कौतुक केले.
संयुक्त राष्ट्र सर्वसाधारण सभेत 21 जून हा आंतरराष्ट्रीय योग दिवस म्हणून साजरा करण्याचा ठराव सर्वानुमते मंजूर केल्यापासून या उत्सवात उत्साहाने सहभागी झाल्याबद्दल राजनाथ सिंह यांनी सशस्त्र दल, भारतीय तटरक्षक दल, संरक्षण सार्वजनिक क्षेत्रातील उपक्रम आणि संरक्षण मंत्रालयाच्या अखत्यारितील सर्व विभागांचे कौतुक केले. त्यांनी लोकांना सुखी आणि संतुलित जीवनाच्या शोधात योगाभ्यास करण्याचे आवाहन केले.
नागरी उड्डाण मंत्रालय
पंतप्रधान नरेंद्र मोदी यांच्या हस्ते राजकोटमध्ये नवीन आंतरराष्ट्रीय विमानतळाचे उद्घाटन
1405 कोटी रुपये खर्च करून 2534 एकर जमिनीवर नवीन टर्मिनल इमारत आणि हवाई पायाभूत सुविधांचा विकास
नवी दिल्ली, 27 जुलै 2023
पंतप्रधान नरेंद्र मोदी यांनी आज, गुजरातचे मुख्यमंत्री भूपेंद्र रजनीकांत पटेल, केंद्रीय नागरी हवाई वाहतूक मंत्री ज्योतिरादित्य एम. सिंधिया आणि इतर मान्यवरांच्या उपस्थितीत राजकोट येथे नवीन आंतरराष्ट्रीय विमानतळाचे उद्घाटन केले.
नवीन टर्मिनल इमारत आणि हवाई पायाभूत सुविधा एकूण 2534 एकर क्षेत्रफळात 1405 कोटी रुपये खर्चून विकसित केल्या आहेत.
आपल्या भाषणात ज्योतिरादित्य एम सिंधिया म्हणाले की या विमानतळाची संकल्पना आपल्या पंतप्रधानांनी सुमारे सात वर्षांपूर्वी मांडली होती. ही ऐतिहासिक भेट राजकोटच्या जनतेला समर्पित करण्यासाठी आज ते येथे उपस्थित आहेत.
सन 2014 मध्ये राजकोटहून दर आठवड्याला फक्त 56 विमानांचे उड्डाण होत होते, जे आता दुपटीहून अधिक झाले असून दर आठवड्याला 130 विमानांचे उड्डाण होते असेही सिंधिया म्हणाले.S.Kakade/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
पंतप्रधान कार्यालय
पंतप्रधान 22 नोव्हेंबर रोजी उत्तर प्रदेशच्या विंध्याचल प्रदेशात ग्रामीण पेयजलपुरवठा प्रकल्पांची पायाभरणी करणार
नवी दिल्ली , 20 नोव्हेंबर 2020
पंतप्रधान नरेंद्र मोदी 22 नोव्हेंबर रोजी सकाळी 11.30 वाजता व्हिडिओ कॉन्फरन्सिंगच्या माध्यमातून उत्तर प्रदेशमधील विंध्याचल प्रदेशातील मिर्झापूर आणि सोनभद्र जिल्ह्यातील ग्रामीण पेयजल पुरवठा प्रकल्पांची पायाभरणी करणार आहेत. या कार्यक्रमादरम्यान पंतप्रधान गाव पाणी व स्वच्छता समिती / पाणी समिती सदस्यांशी संवाद साधतील. उत्तर प्रदेशचे मुख्यमंत्री योगी आदित्यनाथ हे देखील यावेळी उपस्थित राहतील.
या प्रकल्पांमुळे 2,995 गावांमधील ग्रामीण भागातील घरांना नळ जोडणी दिली जाणार असून या जिल्ह्यांतील जवळपास 42 लाख लोकांना याचा फायदा होणार आहे. या सर्व खेड्यांमध्ये गाव पाणी व स्वच्छता समिती / पाणी समिती गठीत करण्यात आल्या असून प्रकल्पांचे क्रियान्वयन आणि देखभाल करण्याची जबाबदारी या समित्यांची असणार आहे. प्रकल्पांचा एकूण अंदाजित खरच 5,555 कोटी रुपये आहे. हे प्रकल्प 24 महिन्यात पूर्ण करण्याचे नियोजन आहे.
जल जीवन अभियानाविषयी
15 ऑगस्ट 2019 रोजी पंतप्रधानांनी लाल किल्ल्यावरून जाहीर केल्यानुसार, वर्ष 2024 पर्यंत देशातील प्रत्येक ग्रामीण घरात नळ जोडणी देण्याचे जल जीवन अभियानाचे उद्दिष्ट आहे. ऑगस्ट, 2019 मध्ये अभियानाची घोषणा केली तेव्हा ग्रामीण भागातील 18.93 कोटी ग्रामीण घरांपैकी केवळ 3.23 कोटी  नळ जोडणी होती म्हणजेच पुढील चार वर्षांत 15.70 कोटी घरांना नळ जोडणी द्यायची होती. गेल्या 15 महिन्यांत देशात कोविड-19 साथीच्या रोगाची परिस्थिती असताना देखील 2.63 कोटी कुटुंबांना नळ जोडणी देण्यात आली असून सद्यस्थितीत सुमारे 5.86 कोटी  ग्रामीण घरांमध्ये नळ जोडणी दिली आहे.
M.Chopade/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
चित्रपटाद्वारे समजते हृदयाची भाषा
पणजी, 24 नोव्हेंबर 2018
अनेक पिढ्यांपासून चित्रपटांनी जगभरातल्या चित्रपट निर्मात्यांच्या कथा आणि आकांक्षांना आत्मसात केले आहे. आता आधुनिक तंत्रज्ञानाद्वारे चित्रपटांच्या कक्षा रुंदावल्या असल्या तरी अजूनही कथाकाराचे मनोगत हाच चित्रपटांचा आत्मा राहीला आहे, याबाबत खुल्या चर्चासत्रात सहभागी झालेल्या सर्वांचे एकमत झाले.
‘चित्रपट उद्योग टिकून राहण्यासाठी नवीन माध्यमांद्वारे नवीन संधी’ या विषयांवर बोलतांना अमेरिकेतील अपलिफ्टींग सिनेमा प्रा. लि.चे डेव्हिड शेपेरिओ यांनी सांगितले की, अनेक शतकांपासून रंगभूमी आणि चित्रपटांतून हृदयाची भाषा नेहमीच समोर आली आहे. तंत्रज्ञान नव्हे, तर हृदयातून उमटणारी भावनाच नेहमी सामोरी येते, असे ते म्हणाले. सध्या चित्रपट निर्मात्यांवर नवीन साधने आणि स्पेशल इफेक्टस्नी भुरळ घातली असली, तरी लोकांना नाटक किंवा कलेचे सादरीकरण पाहण्यासाठी आकर्षित करण्याच्या भावनेपासून आपण दूर गेलो आहोत, असे ते म्हणाले.
यासंदर्भात त्यांनी भारतातील एमटीव्हीचे उदाहरण दिले. ‘आशय हरवल्यामुळे एमटीव्ही लोकांच्या आयुष्यात समर्पक राहीला नाही’, असेही त्यांनी सांगितले. चित्रपट प्रेक्षकांसाठी किती सयुक्तीक आहे, आणि किती आशय पोहोचवतो, हे महत्वाचे असल्याचे सांगून ते म्हणाले की, प्रत्येक चित्रपट हा, तुम्ही ज्या लोकांशी संवाद साधता आहात, त्यांच्यासाठी तयार केला पाहिजे आणि चित्रपट निर्मिती तंत्रज्ञानाचा वापर यापासून हे संवाद साधणे पूर्णत: निराळे आहे, असे ते म्हणाले.
चित्रपट निर्मितीत आजही आशयाला केंद्र स्थान असल्याबद्दल चर्चासत्रात सहभागी झालेल्या सर्वांचे एकमत झाले. इफ्फी 2018 मधील कथाबाह्य विभागाचे अध्यक्ष विनोद गणात्रा यांनी सध्याच्या ‘ये भी ले लो’ या भावनेबद्दल चिंता व्यक्त केली. पूर्वी कथेवर अधिक भर दिला जायचा, मात्र आता स्थिती बदलली आहे, असेही ते म्हणाले.
तरुण चित्रपट निर्माते आता उत्तम चित्रपट निर्मित करत आहे, असे कौतुद्गार त्यांनी काढले. यासंदर्भात त्यांनी ‘खरवस’ या चित्रपटाचे उदाहरण दिले. सध्या लघुपट चित्रपट निर्मितीत जागा व्यापत असून, कथाआधारीत चित्रपटांची लांबीही कमी होऊ लागली आहे, असेही ते म्हणाले. यावर्षी इफ्फीसाठी आलेल्या प्रवेशिकांमध्ये 60 टक्के प्रवेशिका या लघुपटांसाठी होत्या, असे गणात्रा यांनी सांगितले.
नवीन तंत्रज्ञानामुळे आपल्या प्रवासाला अधिक चालना मिळाल्याचे, राष्ट्रीय पुरस्कार विजेत्या ‘सिंजर’ या चित्रपटाच्या माध्यमातून इफ्फीमध्ये पदार्पण करणाऱ्या पामपल्ली यांनी सांगितले. तंत्रज्ञानामुळे नवीन पिढीला चित्रपट बनवणे अधिक सुलभ झाले असली, तरी चित्रपट निर्मितीच्या कौशल्यावर लक्ष केंद्रीत करण्याची गरज असल्याचे ते म्हणाले.
यानंतर झालेल्या प्रश्नोत्तराच्यावेळी ज्येष्ठ चित्रपट निर्माते शाजी करुन म्हणाले की, डिजिटायझेशनमुळे चित्रपट निर्मितीची प्रक्रिया वेगवान झाली आहे. यासंदर्भात त्यांनी ‘अवेटर’ आणि ‘टायटानिक’ यासारख्या चित्रपटांचे उदाहरण दिले. मात्र तंत्रज्ञानावर अवलंबून राहिल्यामुळे चित्रपट स्थानिक मुद्यांपासून दूर जात आहेत, अशी खंतही त्यांनी व्यक्त केली.
देशभरात मोठ्या संख्येने सुरु झालेल्या चित्रपट संस्थांबद्दल बोलतांना विनोद गणात्रा म्हणाले की, अनेकदा या संस्थांमधील अध्यापक पुरेसे शिक्षित नसतात. या संस्थांतून योग्य मार्गदर्शन न मिळालेले तरुण चित्रपट निर्माते निराश होतात, असेही त्यांनी सांगितले.
S.Tupe/J.Patankar/D. Rane
(Visitor Counter : 124
आरोग्य आणि कुटुंब कल्याण मंत्रालय
‘इट राईट इंडिया’ अभियान बळकट करण्यासाठी फुड सेफ्टी मित्र योजनेचे डॉ. हर्षवर्धन यांनी केले उद्घाटन
नवी दिल्ली, 16 ऑक्टोबर 2019
सामाजिक आणि वर्तनात्मक बदल घडवून आणण्यासाठी योग्य आहार घेण्यासंदर्भातले ‘इट राईट इंडिया’ अभियान महत्वपूर्ण असल्याचे केंद्रीय आरोग्य आणि कुटुंब कल्याण मंत्री डॉ. हर्षवर्धन यांनी म्हटले आहे. जागतिक अन्न दिनानिमित्त आयोजित कार्यक्रमात ते आज बोलत होते. यावेळी फूड सेफ्टी मित्र योजनेचे उद्घाटन त्यांनी केले. अन्नाची नासाडी टाळावी, कमी आहार, योग्य आहार आणि आरोग्यदायी आहार हा गांधीजींचा संदेश जनतेने आचरणात आणावा, असे आवाहन त्यांनी केले.
अन्न सुरक्षाविषयक कायद्यांचे पालन, स्वच्छता निकष, प्रशिक्षण, परवाना, नोंदणी यासारख्या बाबींमधे फूड सेफ्टी मित्र, लहान आणि मध्यम खाद्यान्न व्यावसायिकांना मदत करतील.
B.Gokhale/N.Chitale/D.Rane
(Visitor Counter : 95
सामाजिक न्याय आणि सबलीकरण मंत्रालय
जम्मू-काश्मीरमध्ये विकास घडवून शांतता प्रस्थापित करण्याला पंतप्रधान मोदी यांच्या नेतृत्वाखालील सरकारने सर्वोच्च प्राधान्य दिले आहे : केंद्रीय मंत्री रामदास आठवले
नवी दिल्ली, 7 ऑक्टोबर 2022
केंद्रीय सामाजिक न्याय आणि सक्षमीकरण राज्यमंत्री रामदास आठवले यांनी म्हटले आहे की पंतप्रधान मोदी यांच्या नेतृत्वाखालील सरकारने जम्मू काश्मीरमध्ये विकास घडवून शांतता प्रस्थापित करण्याला सर्वोच्च प्राधान्य दिले आहे आणि यावर्षी लाखो पर्यटकांनी या भागाला दिलेली भेट तसेच जम्मू-काश्मीरमधील जनतेच्या कल्याणासाठी विविध क्षेत्रांमध्ये हजारो कोटी रुपयांच्या गुंतवणूक प्रक्रियेला झालेली सुरुवात यावरून ते सिद्ध होत आहे. श्रीनगर येथे आज आयोजित वार्ताहर परिषदेदरम्यान ते माध्यम प्रतिनिधींशी बोलत होते.
केंद्रीय मंत्री आठवले म्हणाले की, विद्यमान सरकारच्या कार्यकाळात जम्मू-काश्मीरमध्ये आता सर्वत्र जाणवणाऱ्या शांततामय वातावरणामुळे लाखो पर्यटक या परिसराकडे आकर्षित झाले आहेत आणि ही अत्यंत सकारात्मक गोष्ट आहे. यातून येथील पर्यटन व्यवसायातील पायाभूत सुविधांच्या विकासासोबतच जम्मू-काश्मीरमधील युवकांसाठी मोठ्या प्रमाणात रोजगार संधी निर्माण होणार आहेत.
आठवले म्हणाले की, खासगी क्षेत्रामध्ये गुंतवणूक आकर्षित करून जम्मू-काश्मीरच्या स्थानिक युवकांसाठी अधिकाधिक रोजगार संधी उपलब्ध करून देण्याचा सरकारचा विचार आहे. खासगी क्षेत्रातील अनेक गुंतवणूकदार जम्मू-काश्मीरमध्ये गुंतवणूक करण्यासाठी इच्छुक आहेत आणि या केंद्रशासित प्रदेशाच्या हितासाठी ते हजारो कोटी रुपयांची गुंतवणूक करणार आहेत असे त्यांनी सांगितले.
जम्मू काश्मीरमध्ये सुरु असलेल्या अनेक सरकारी योजनांच्या 100% अंमलबजावणीतून, केंद्र सरकार जम्मू-काश्मीरमधील जनतेला गृह निर्माण, उपजीविका इत्यादी सर्व पातळ्यांवर सामाजिक स्थैर्य देण्यासाठी खंबीरपणे पावले उचलत आहे या सत्याचीच साक्ष मिळते आहे असे देखील केंद्रीय मंत्री रामदास आठवले यांनी सांगितले.S.Patil/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 120
पंतप्रधान कार्यालय
इंडोनेशियामधील जकार्ताला पंतप्रधानांची भेट 
इंडोनेशियाचे राष्ट्राध्यक्ष जोको विडोडो यांच्या निमंत्रणाला मान देऊन पंतप्रधान नरेंद्र मोदी येत्या 06 आणि 07 सप्टेंबर 2023 या कालावधीत इंडोनेशियामधील जकार्ता शहराला भेट देणार आहेत.
या भेटीदरम्यान आसियानचा विद्यमान अध्यक्ष म्हणून इंडोनेशियाने आयोजित केलेल्या 20व्या आसियान-भारत शिखर परिषद तसेच 18 व्या पूर्व आशियाई शिखर परिषद यांमध्ये देखील पंतप्रधान मोदी सहभागी होणार आहेत.
आगामी आसियान-भारत शिखर परिषद, व्यापक धोरणात्मक भागीदारीच्या संदर्भात वर्ष 2022 मध्ये भारत-आसियान संबंधांचा उदय झाल्यानंतर आयोजित झालेली पहिलीच शिखर परिषद असणार आहे.या परिषदेमध्ये, भारत-आसियान संबंधांच्या प्रगतीचा आढावा घेतला जाईल तसेच सहकार्याची पुढील दिशा निश्चित केली जाईल.
पूर्व आशियाई शिखर परिषदेमुळे आसियान देशांच्या प्रमुखांना तसेच भारतासह त्यांच्या आठ संवादात्मक भागीदारांना प्रादेशिक आणि जागतिक दृष्टीने महत्त्वाच्या मुद्द्यांवर विचारांची देवाणघेवाण करण्याची संधी उपलब्ध होईल.
राष्ट्रपती कार्यालय
ईद-उल्-फित्रच्या पूर्वसंध्येला राष्ट्रपतींच्या शुभेच्छा
नवी दिल्ली, 13 मे 2021
भारताचे राष्ट्रपती रामनाथ कोविंद यांनी सर्व नागरिकांना ईद-उल्-फित्रच्या पूर्वसंध्येला शुभेच्छा दिल्या आहेत.
“ईद-उल्-फित्रच्या प्रसंगी मी सर्व नागरीकांना विशेषतः मुस्लिम बंधुभगिनींना शुभेच्छा देत आहे,असे राष्ट्रपतींनी आपल्या संदेशात म्हटले आहे.
“रमादानच्या पवित्र महिन्यात लोक रोजे पाळतात आणि अल्लाकडे प्रार्थना अर्पण करतात. रमादानच्या शेवटी येणाऱ्या ईद उल फित्रचा हा पवित्र सण बंधुता आणि एकात्मतेचे बंध बळकट करतो. माणुसकीच्या सेवेसाठी आणि गरजू लोकांचे आयुष्य उज्ज्वल करण्यासाठी स्वतःला समर्पित करण्याचा हा सण आहे.”
“आपण सर्वजण या कोविड महामारीशी झुंज देत असताना समाज आणि देशाच्या भल्यासाठी काम करण्याचा निश्चय करूया”
राष्ट्रपतींचा संदेश हिंदीतून वाचण्यासाठी येथे क्लिक करा
S.Patil/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 109